hu hu hu hu hu hu hu hu hu hu hu hu hu hu hu hu hu hu hu hu en hu hu en hu hu hu hu hu hu hu hu hu hu hu hu hu hu hu hu hu et hu hu hu hu hu hu
2020. évi díjazott – Legyünk Kocsér Jó Gazdái – Mutass jó példát! kampány
Kiemelt példamutatás a közösségért díj 2020.
Kocsérért – falunkért tenni akaró – magánszemélyekből álló lokálpatrióta csoportunk 2014-ben alakult, jelenleg négyen tevékenykedünk benne. Önkéntesen, szabadidőnk jó részét feláldozva szervezünk helyi programokat, eseményeket.
Megalakulásunk óta igyekszünk minél sokszínűbb eseményeknek otthont adni, hogy a Kocsériaknak lehetőségük legyen minél több mindenbe becsatlakozni.
Közismert emberek meghívása, velük kötetlen beszélgetés. Vendégünk volt többek között: Jakupcsek Gabriella, Endrei Judit, Vujity Tvrtko, Dr. Zacher Gábor. Az események ingyenesek, bárki számára nyitottak, azokat saját bevételi forrásból finanszírozzuk.
Becsatlakoztunk több országos programba is, hogy minél többfelé juttathassuk el Kocsér jó hírét. Pld: Európai Hulladékcsökkentési Hét, Legszebb Konyhakertek verseny, TeSzedd akció, 72 óra kompromisszum nélkül – egyházi önkéntes akció.
Múzeumok Éjszakája programban több mint 6 éve veszünk részt és mutatjuk meg falunk gazdag történetét, történelmét
Igyekszünk egyszerű, ám a falusiaknak fontos programokat kitalálni pld: faültetés a legfiatalabbaknak, 100 éves néni részére meglepetés köszöntés szervezése képeslapküldési akción keresztül, falusi hölgyek köszöntése Nőnap alkalmából, Betegek világnapján egy-egy betegséggel küzdő embertársunk meglátogatása és megajándékozása.
Évek óta gondozunk több hősi sírt a temetőben, melyből egyet közadakozásból már fel is újíttattunk. Mindenszentekhez közeledve lerójuk tiszteletünket is.
A falusi kertek gazdagságát igyekszünk a Legszebb Konyhakertek program népszerűsítésével megmutatni országos szinten is.
A bolygónk iránti tiszteletünk kifejezése iránt Föld napi túrákat szervezünk április hónap folyamán. Gyalogtúra keretében ismerjük meg szülőfalunk szűkebb-tágabb környezetét. Szerveztünk korábban túrát a Víz világnapjához kapcsolódóan is.
Igyekszünk a környezetvédelmet előmozdítani faültetési akciókon, szemétszedésen keresztül. Az Európai Hulladékcsökkentési Hét kapcsán újrahasznosítást szervezünk az iskolások körében. Megunt, használaton kívül tárgyak nyernek új életet a legkisebbek ujjai között. Többször becsatlakoztunk az E.on Energiaközösségek programjába is, hogy energiafelhasználásunkat csökkenteni tudjuk.
Állatbarátként segítjük a térségünkben működő Ceglédi állatmenhely életét, minden évben Mikulás alkalmából gyűjtést szervezünk a segítésükre. A Kocsériak jószándékú felajánlása kapcsán mintegy 400-500 kg tápot sikerül átadnunk minden évben.
Karácsony közeledtével megajándékozunk néhány rászoruló embertársunkat.
Hagyományaink még szélesebb körű ápolása és továbbadása miatt, idén először Befőző napot szerveztünk.
Fontosnak érezzük a jó példák felkutatását, és megmutatását, ezért a Kocsériak sikereit, elért eredményeit egyre gyarapodó facebook csoportunkban (www.facebook.com/LegyünkKocsérJóGazdái) és térségi újságokban is publikáljuk.
A legfontosabb talán az ösztönzés és inspiráció.
Hitet adni, hogy a nehézségekből mindig lehet kiutat találni, ha akarjuk, keressük és teszünk érte. Azért, hogy láthassuk mások is küzdenek hasonló nehézséggel, nem vagyunk egyedül. Azért, hogy reményt adjunk! Azért, hogy megláthassák, hogy igen is lehet másképpen is, lehet emberségesebben, segítőkészebben, egymást tiszteletben tartva is élni!
Virágozz és Prosperálj Alapítvány
1165 Budapest, Rezgőfű u. 1.
Tel. 06 70 7761917
Kampány a pozitív értékekért
Divatba hozni az értékeket a társadalomban azáltal, hogy egyre többen állunk ki azon pozitív értékek fontosságáért, melyek a valódi boldogság és sikeresség alapjai.
© 20120. Minden jog fenntartva - Mutass jó példát kampány - Virágozz és Prosperálj Alapítvány - Adatkezelési tájékoztató